علیم ڈار

علیم سرور ڈار (پیدائش: 6 جون 1968ء جھنگ، پنجاب) پاکستان کے درجہ اول کرکٹ کھلاڑی تھے۔ انھوں نے الائیڈ بینک، گوجرانوالا کرکٹ ایسوسی ایشن اور پاکستان ریلوے کی طرف سے کرکٹ کھیلی۔ ڈار سیدھے ہاتھ سے بلے بازی اور لیگ بریک بالنگ کراتے تھے۔ کرکٹ سے رخصت ہونے کے بعد امپائرنگ ان کی وجہ شہرت بنا۔ ڈار ایک بین الاقوامی امپائر ہیں۔ انھوں نے اپنی تعلیم اسلامیہ کالج، سول لائنز، لاہور سے حاصل کی۔

 امپائرنگ کیرئیر 
علیم ڈار کی اصل وجہ شہرت ان کی امپائرنگ بنی۔ آپ نے اپنا بین الاقوامی امپائرنگ کا سفر پاکستان اور سری لنکا کے مابین 16 فروری، 2000ء میں گوجرانوالا میں کھیلے جانے والے ایک روزہ بین الاقوامی سے کیا۔ 2002ء میں وہ آئی۔ سی سی کے امپائر کے بین الاقوامی پینل کا حصہ بنے اپنے نپے تلے اور درست فیصلوں کی وجہ سے انھیں آئی سی سی ورلڈ کپ 2003ء میں امپائرنگ کرنے کا موقع ملا، اس سے علیم ڈار کو کافی پزیرائی ملی۔ اکتوبر 2003ء میں اپنی اعلٰی امپائرنگ کیوجہ سے ڈار اپنے پہلے ٹیسٹ بین الاقوامی مقابلہ جو بنگلہ دیش اور سری لنکا کے مابین ڈھاکا میں کھیلا گیا میں بطور ریفری اپنے فرائض ادا کرنے کے لیے چنے گئے اپریل 2004ء میں وہ آئی۔ سی سی کے ایلیٹ (ممتاز) پینل کے پہلے پاکستانی امپائر بنے۔ علیم ڈار کی کرکٹ کھیل کے مختلف قسموں میں امپائر کے طور پر شمولیت کے شماریات درج ذیل ہیں۔
طرزدورمیچٹیسٹ  2003–تاحال 178ایک روزہ  2000–تاحال  299ٹی 20  2009–تاحال  88

علیم ڈار 2005ء اور 2006ء میں آئی۔ سی۔ سی کے بہترین امپائر کے اعزاز کے لیے نامزد ہوئے مگر دونوں دفعہ آسٹریلوی امپائر سائمن ٹافل ان سے بازی لے گئے 17 اکتوبر 2007ء کو آسٹریلیا اور بھارت کے مابین کھیلے جانے والے ایک روزہ مقابلے علیم ڈار کے لیے خاص اہمیت کا حامل ہے کیونکہ یہ ان کا 100واں میچ تھا اور وہ یہ سنگ میل طے کرنے والے 10ویں امپائر بنے۔ اور انھوں نے یہ سنگ میل صرف سات سالوں میں پورا کیا۔

 تنازعات 
علیم ڈار کی امپائرنگ میں ہر امپائر کی طرح تھوڑی غلطیاں بھی ہیں۔ جنوری 2005ء میں جنوبی افریقہ اور انگلستان کے مابین سنچیورین میں کھیلے جانے والے پانچ روزہ میچ میں علیم ڈار اور ان کے ساتھی سٹیو بکنر کو دھمکیاں ملیں۔ 2007 میں کھیلے گئے عالمی کپ مقابلوں کے فائنل کھیل میں علیم ڈار اور ان کے ساتھیوں اسٹیو بکنر، روڈی کرٹزن، بلی باؤڈن اور کرو کو ڈک ورتھ لوئس کے تحت ہونے والے کھیل کے حالات سے بے خبر ہونے اور آسٹریلیا کو اندھیرے میں تین اوور کروانے پر شدید تنقید کا سامنا کرنا پڑا اور اس کے نتیجہ میں باقی امپائروں کے ساتھ 2007ء میں ان کو ٹی 20 مقابلہ میں امپائرنگ کا موقع نہیں دیا گیا۔
 اعزازات 

 شمار۔ سال وجہ اعزازات 01 2009 آئی سی سی سال کا بہترین ایمپائر آئی سی سی سال کا بہترین ایمپائر 2009  آئی سی سی اعزازات 02 2010 آئی سی سی سال کا بہترین ایمپائر آئی سی سی سال کا بہترین ایمپائر 2010  آئی سی سی اعزازات 03 2011 آئی سی سی سال کا بہترین ایمپائر آئی سی سی سال کا بہترین ایمپائر 2011  آئی سی سی اعزازات 04 2011 تمغا حسن کارکردگی، ایمپائرنگ تمغا حسن کارکردگی پاکستان  تمغا حسن کارکردگی (2010–2019)

 حوالہ جات 

 مزید دیکھیے 
 کرکٹ
 ٹیسٹ کرکٹ
 ٹیسٹ کرکٹ ایمپائرز کی فہرست
 ایک روزہ بین الاقوامی کرکٹ ایمپائرز کی فہرست
 ٹوئنٹی 20 انٹرنیشنل کرکٹ ایمپائرز کی فہرست

 بیرونی روابط 



زمرہ:اسلامیہ کالج لاہور کے فضلا
زمرہ:اکیسویں صدی کی پاکستانی شخصیات
زمرہ:اکیسویں صدی کے پاکستانی مرد کھلاڑی
زمرہ:الائیڈ بینک لمیٹڈ کے کرکٹ کھلاڑی
زمرہ:بقید حیات شخصیات
زمرہ:بیسویں صدی کی پاکستانی شخصیات
زمرہ:پاکستان ریلوے کے کرکٹ کھلاڑی
زمرہ:پاکستان کے کرکٹ کھلاڑی
زمرہ:پاکستانی ایک روزہ بین الاقوامی کرکٹ امپائر
زمرہ:پاکستانی ٹیسٹ کرکٹ امپائر
زمرہ:پاکستانی کھلاڑی
زمرہ:پاکستانی کرکٹ ثالثی
زمرہ:پاکستانی مسلم شخصیات
زمرہ:پنجابی شخصیات
زمرہ:تمغائے حسن کارکردگی وصول کنندگان
زمرہ:جھنگ کے کرکٹ کھلاڑی
زمرہ:ستارۂ امتیاز وصول کنندگان
زمرہ:ضلع جھنگ کی شخصیات
زمرہ:کشمیری شخصیات
زمرہ:کشمیری نژاد پاکستانی شخصیات
زمرہ:گوجرانوالہ کے کرکٹ کھلاڑی
زمرہ:لاہور سٹی کے کرکٹ کھلاڑی
زمرہ:1968ء کی پیدائشیں